A CÖF túlságosan enyhének tartja a civil törvényt | 24.hu
2017. 04. 11. 16:08	Korábban a témában:
Csizmadia Zoltán a Békemeneteket is szervező Civil Összefogás Fórum elnöke közleményben reagált a kormány civil törvényére.
Túlságosan enyhének tartjuk az ötpárti egyeztetésen megvitatott és az ellenzék által elutasított civil szervezetek átláthatóságáról szóló törvénytervezetet. Erősebb garanciákra lenne szükség, hogy a gyakorlatban jelentkező politikai szemléletű és indíttatású NGO-k cselekvéseit ellenőrizni lehessen.
Javasolják, hogy “a legitim kormány folyamatos támadását, megpuccsolását ne lehessen idegen pénzekből finanszírozni”. Példákat is hoznak: “nem engedhető meg az iskolai diák önkormányzatok mellett árnyék önkormányzatok létrehozása és finanszírozása”.
Tiltani kell az álsegély szervezetek és embercsempészek szövetkezését a zöldhatáron áttörő illegális migránsok felé irányuló segítségnyújtást.
Csizmadia szerint ezek példák arra, hogy hogyan lehet “lázításra, felforgatásra, ellenzéki célokra specializált szervezeteket létrehozni, illetőleg életben tartani, miközben Magyarország szuverenitása sérülhet. Idetartozónak tekintjük a párt ideológiák szerinti csoportosulások, médiák hazugságok útján történő befolyásolását, esetlegesen a pénzen vett brüsszeli lobbisták közreműködésével.”
Ismeretlen gyilkos ölt meg egy nőt Borsodban	Nézd meg a legfrissebb cikkeinket a címlapon!